Edellisessä ohjelmassa sain jutella Tuula ja Timo Pitkäsen kanssa.
Keskustelu jäi silloin kesken, joten nyt jatkamme.
On hienoa, että myös juuri sinä tulit kanavalle tällä hetkellä.
Ole siunattu.
Tuula olet kutsumukseltasi sielunhoitaja, -
ja Timo evankelista. Kertokaa vähän näistä lisää.
No, avioliittoleireillä ollaan oltu Timon kanssa myös.
Siellä on paljon puhuttu sisäisestä eheytymisestä, kiintymyssuhteista -
ja miten lapsuusaika on itseisarvo lapsuusajalla -
ja miten se vaikuttaa ihmisen myöhempiin elämänvaiheisiin.
Lastentarhaopettajana ajattelin, -
miten voisin enemmän perheitä, varhaiskasvatuksen asiakkaita tukea,
ja tuoda sitä näkökulmaa, että miten tärkeää on, miten rakastetaan lapsia, -
miten hyväksytään lapset ja annetaan elämän pohjaa kodeissa.
Jotenkin niillä ajatuksilla sain -
tai näin ilmoituksen, että Kiponniemessä järjestetään -
terapeuttisen sielunhoidon koulutus.
Se oli silloin nimellä 'Rikotusta Eheä', 'RE'.
Oliko Seppo Jokinen siellä?
Oli, ja Kalevi Rautjoki ja Päivi-Maria Mikkola ja muitakin, -
mutta se koulutus veti minua näillä omilla motiiveilla.
Toki siellä sai kohdata ihan näitä sisäisiä asioita, -
myös siellä sielunhoitoterapiakoulutuksessa.
Arken oli hyvä jatkumo, -
koska Arken on 'Jeesus parantaa ja eheyttää' -raamattukoulu.
Kuten Timo kertoi, paljon identiteettiin ja sisäiseen elämään liittyviä -
opetetaan Sanan pohjalta siinä raamattukoulussa.
Arkenin jälkeen perustin Lähteellä-toiminimen.
Tein sielunhoitoterapian vastaanottotyötä jonkun aikaa.
Sitten olen tehnyt lastensuojelu- työtä tässä opettajan työssä.
En ajattele, että sielunhoito on irrallinen persoonastani, -
vaan se on minulle luontaista kuunnella, kohdata ihmisiä -
ja kulkea rinnallakin. Nyt en vastaanottotyötä tee, -
mutta päivittäisissä kohtaamisissa ajattelen, että teen sielunhoitotyötä.
Suomessa on Suomen Sielunhoitoterapeutit ry.
Olen ollut toista vuotta sen puheenjohtajana.
Olette ihmeellisesti johdatettuja.
On ihanaa löytää ominta omaa tällä alueella. - Kyllä.
Mites evankelistan kutsumus?
Isoja mantteleita. En itseäni miellä evankelistaksi.
Ajattelen sitä kansanomaisemmin.
Siitä ilosta, sisäisestä varmuudesta ja hyvästä olosta, että Taivas on totta.
Minulla on iankaikkisen elämän lupaukset. Siitä haluaa kertoa.
Minun tapa evankelioida on ehkä semmoinen, -
että ei voi nahan sisälle mennä, pitää ensin arvostaa ja välittää.
Välittämiseen liittyy se, että Jumala johdattaa ne tilanteet.
Kun nykyään teen remontteja, -
niin lähes poikkeuksetta avautuu luontevasti se juttelu.
Kerran kerroin olevani kristitty -
ja kysyin voinko siunata työkalut, kaikki remontit ja teidät.
Siitä tuli rauha siihen tilanteeseen, että kaikki järjestyy.
Tykkäsin ruotsalaisesta tavasta opettaa.
Ruotsalaisten tavasta opettaa ja keskustella on meillä opittavaa.
He opettivat Raamattua niin, että teologian opiskelu voi olla kivaa.
Pää ei tipahda pöytään. Siinä on rukousta ja ylistystä.
Sitten katsotaan, mitä alkuteksti sanoo.
Innostuin niin, että kun lähdimme Suomeen, -
niin jatkoin siinä yliopistossa teologian maisteriksi.
Eli se tuli tuliaisina Ruotsista. - Joo.
Sinä kutsut ihmisiä uskon äärelle ja Tuula jatkaa siitä, -
elikkä ottaa henkiseen ja hengelliseen syliin hoitoon.
Pidän myös sielunhoitoa. Monesti lokeroidaan ihmisiä, -
että on sieluhoito, pastori ja tommoinen.
Sielunhoito on suurinta evankeliumia ihmiselle, -
kun saa tietää identiteetin.
Se avaa ihmisen kohtaamaan paljon rikkinäisyyttä.
Se avaa ihmisen sisintä.
Teillä on ollut yhdistävänä tekijänä Keltinmäen Keidas Jyväskylässä.
Mikä se oli, ja mitä siellä tapahtui?
Keltinmäen Keidas oli kanssa jatkumo Arkenin raamattukoulusta.
Eli meillä oli innostus tietysti, -
että seurakunnan keskellä on raamattukoulu, niin kuin Arkenissa.
Itse asiassa näin näyn, ilmestyksen omaisen näyn.
En tiedä kuinka sen sanoisin.
Siinä olimme punaisessa rakennuksessa, -
juotiin kahvia ja soiteltiin kitaraa.
Sinne tuli joku uusiopariskunta, joka kantoi nahkasohvaa sinne.
Hän tuli ja sanoi: "Saadaanko olla täällä, kun täällä on hyvä olla?"
Se näky oli tämmöinen.
Se oli puurakennus ja se oli kivitalojen keskellä.
Ajattelin, että se oli Keltinmäen aluetta Jyväskylässä.
Kun viikonlopputapahtuma oli ohi, niin sanoin tutulle pariskunnalle: -
"Lähdetään ajelemaan. Täällä varmaan on se näkemäni rakennus."
Kun ajoimme ympäri Keltinmäkeä, niin törmäsimme tähän.
Se oli vielä Keltinmäen Keidas nimeltään.
Se ei ollut punainen, kuten näin. Se oli rusehtava rakennus.
Oli käsittämätöntä, että se on täällä.
Ja hyvä nimi seurakunnalle, Keltinmäen Keidas.
Taivaan Isä järjesti asioita ja me uskossa omittiin se, -
että tämä on meidän rakennus. Pistettiin kädet päälle.
Kiersimme rakennuksen toiselle puolelle.
Siellä on logo: "Keidas kutsuu kohtaamisiin". - Vielä parempaa.
Vielä parempaa. Sitten tutun pariskunnan rouva sanoi: -
"Etkös sinä nähnyt punaisen rakennuksen."
Nopeasti rukoilimme, että jos saamme maalia joistain, -
pidämme sitä merkkinä ja voimme maalata tämän talon punaiseksi.
Sitten rukoiltiin yhdessä.
Sanoin, etten kysele tarjouksia, vaan saamme ne maalit.
Seuraavana lauantaina lähdimme tutustumaan siihen paikkaan.
Siellä oli asukasyhdistyksen puheenjohtaja.
Kahvittelimme ja hän kysyi: "Keitäs te oikein ootte?"
Kerroimme, ketä olemme ja millä asialla, että olemme uteliaita paikasta.
Hän sanoi: "Jos tähän haluatte, niin ensi lauantaina on maalaustalkoot."
Ohoh.
"Yksi juttu, onko teillä maalia?"
"Olemme kaupungilta saaneet lahjoituksena punaista maalia."
Sanoin, että nyt pitää uskoa, että Jumala puhuu. En ole hörhö.
Oikeasti Hän puhuu, ja sitten ymmärrät, että näin tapahtuu.
Siellä on pidetty esim. leivänjakotapahtumia.
Jaamme elintarvikkeita. Olemme leipäkirkko, kerromme evankeliumia.
Parhaimmillaan oli 60-70 ihmistä, keskimäärin oli 25-40 ihmistä.
Joka perjantai tehtiin 12 vuoden ajan sitä.
Tuleeko Tuulalle vielä tuosta aihepiiristä jotakin?
Sieltä on paljon muistoja. Korona-aikaan se loppui.
Sen jälkeen ei ole ollut leipäkirkkoa eikä leivänjakoa.
Monenlaisia elämäntarinoita varmaan kuulitte.
Kyllä. Oli koskettaviakin. Yksi iäkkäämpi rouva tuli sinne.
Aiheena meillä oli uskonnollisuus ja elävä usko tms.
Hän havahtui, että hän on ehkä uskonnollinen, -
joka ei vielä tunne Jeesusta.
Hän halusi, että rukoilemme hänen puolestaan.
Halusi seurata Jeesusta -
ja saada elävän yhteyden Jumalaan Jeesuksen kautta.
Siitä ei mennyt kauan, kun kuulimme, että hän on menehtynyt.
Se oli merkityksellinen kohta hänen elämäänsä, -
että hän löysi paikan, missä kerrotaan Jeesuksesta.
Pääsi Taivaan Kotiin. - Kyllä. - Ihmeellistä.
Te jaoitte Sanaa ja soppaa, hengellistä ja fyysistä ravintoa.
Muistelen, että ei ollut aina niin helppoakaan.
Perjantaisin oli tämä. Työviikon jälkeen oli takki tyhjä.
Mutta kun sieltä tuli, niin kyllä oli itsekin jotenkin virkistynyt siitä.
Ei ollut omista voimista kiinni se illan kulku.
Kun meni paikalle, siellä voimaantui itsekin.
Ilta oli jotenkin valmiiksi suunniteltu.
Koimme, että Pyhä Henki auttoi meitä joka kerta.
Mikä on sydämen asianne ja rukousaiheenne?
Olen pastori, mutta olen tämmöinen remonttipastori.
Hauska yhdistelmä. - Niin. Ja ihan mielekästä.
Monet pastorit eivät pääse koteihin ja tapaa ihmisiä -
luonnollisissa olosuhteissa ilman kokousta. Tämä on minun etu.
Ajattelen, että vielä enemmän saisi kokea sitä, -
että saisi rukoilla asiakkaiden puolesta.
Toinen, mitä saisi olla enemmän on...
Koen, että minulla on hyvin siunattu elämä.
En ole syntynyt kultalusikka suussa, mutta olen saanut hyvyyttä elämässä.
Hiljattain tapasin vanhoja luokkakavereita, lyskalaisia.
40 vuotta sitten pääsimme pois koulusta.
Tuli mieleen, että ihmisiä tavatessa voisi kertoa, -
miten oma elämä on mennyt, ja miten se usko tarttui. Voisi sen jakaa.
Vielä yksi on nuoret, -
että voisi omien nuorten kautta tukea seuraavaa sukupolvea, -
rohkaista, koska nuorten hyvinvointi on tärkeä juttu. - Kyllä.
Tuleeko Tuulalle mieleen jotain?
Sydämen toive ja haave on se, -
ettemme menettäisi kansakuntanakaan -
perusarvoja ja kristillisyyttä, -
ja sitä kautta myös mahdollisuutta löytää Jeesus.
Olipa minkä ikäinen tahansa.
Että löytyisi niitä väyliä ja sellaista areenaa, -
että olisi lupa pitää hengellisiä asioita selkeästi esillä.
Ei tuputtaen, ei saarnaten, eikä päälle liimaten, -
vaan niissä kohtaamisissa.
Meitä kaikkia kuitenkin samat asiat askarruttaa tässä elämässä.
Niihin kuitenkin löytää vastauksia, olla tarjoamassa vastauksia -
ja olla siinä inhimillisyyden äärellä.
Mutta sitten se yliluonnollinen usko ja Jeesus Kristus siinä.
Arkenissa puhuttiin paljon rakkaussuhteesta Jeesukseen.
Me aika paljon odotetaan ihmisiltä, -
ehkä puolisoinakin toinen toisiltamme odotetaan jotenkin.
Voi olla velkomistakin välillä. - Kyllä.
Kuitenkin se rakkaussuhde Jeesukseen on se, -
joka ne syvimmät tarpeet pystyy täyttämään.
Mikä raamatunpaikka nousee teidän ajatuksiin ja miksi se?
"Emme rohkene lukeutua emmekä verrata itseämme niihin, -
jotka suosittelevat itseään. He ovat ymmärtämättömiä, kun mittaavat -
itseään omalla itsellään ja vertaavat itseään omaan itseensä."
Ajattelen suomalaisuutta ja mitä Arkenin raamattukoulu toi elämääni: -
identiteetin löytäminen. -
Monet suomalaiset saattavat verrata toisiin ihmisiin.
Mitataan omaa elämää omista lähtökodista.
Kun olen tehnyt paljon mokia, tai on tällainen lähtökohta, -
niin en voi ainakaan voi sitä ja sitä.
Tässä pitää olla oikeat mittarit. Siksi ajattelen meitä kaikkia.
Jumalan Sana, Raamattu, on ikuinen Sana.
Siinä on täsmäjuttuja sinun ja minun elämään. Se on peili.
Raamatulla voi mitata, mikä on se oikea totuus.
Ei tarvitse verrata muihin omaa elämäänsä.
Mitä Jumala sanoo sinusta? Hänellä on lämpimät ajatukset, -
Hän rakastaa sinua. - Tulee terve itsetunto sitä kautta.
Raamattu antaa. Mikäs Tuulan kohta?
"Armosta Jumala on teidät pelastanut antamalla teille uskon.
Pelastus ei ole lähtöisin teistä, vaan se on Jumalan lahja.
Se ei perustu ihmisen tekoihin, jottei kukaan voisi ylpeillä." (-92)
Tähän taustaksi, että on ollut erilaisia vaiheita -
tässä hengellisessä elämässä.
Tällä matkalla on ollut niitäkin vaiheita, -
että on tosi paljon keskitytty syntiin ja siihen, etten vaan tekisi syntiä -
ja onnistuisin elämään hienosti ja hyvin, jne.
Että vähän sama, mikä Timollakin oli, että semmoista mittaamista.
Usko on lahja Jumalalta.
Se ei riipu meidän hyvistä eikä huonoista teoista, -
epäonnistumisista, vaan se on lahja Jumalalta.
Se on kaikille mahdollista. Se on pelastuksen lahja Jumalalta.
Yhteinen aikamme alkaa olla lopuillaan, -
mutta voisitteko vielä rukoilla tähän päätteeksi? Olkaa hyvät.
Rakas Taivaan Isä. Kiitos rakkaudestasi meitä ihmisiä kohtaan.
Kiitos, että yksipuolisesti jaksat rakastaa meitä ja välittää.
Rakas Taivaan Isä vedä tämä Suomen kansa -
ja suomalaiset Sinun läsnäoloosi, -
hakemaan Sinulta niitä hyviä elämän ohjeita -
ja hyviä kokemuksia elämästä, uskoa tulevaisuuteen ja toivoa.
Kiitos Taivaan Isä, että Sinä olet rakkaus.
Isä, minä kanssa kiitän Sinua Sinun hyvyydestä, pelastuksesta -
ja Sinun uskollisuudesta.
Sinä olet nähnyt meidät jo idussa, kun me ollaan oltu äitimme kohdussa.
Sinä olet jo nähnyt elämämme, piirtänyt sen oman kätesi hipiään.
Sinä olet ennalta valmistanut meille hyviä tekoja -
ja sen pelastuksen, Herra, meille jokaiselle.
Sinä haluat, että kaikki ihmiset pelastuisivat -
ja ottaisivat Jeesus Sinut vastaan omana Vapahtajana.
Kiitos Jeesus siitä, että tähän armoon jokainen saa tarttua ja tukeutua.
Sitä rukoilen, että Sinä edelleen, Herra, kutsut -
henkilökohtaisesti ihan lapsesta saakka -
ihan sinne viime elämän metreille saakka.
Sinä haluat, että jokainen löytäisi, Jeesus, rakkaussuhteen Sinuun.
Kiitän siitä, että sillä tiellä itse saan olla ja moni meistä.
Vahvista Herra meidän hengellistä elämää ja sisäistä maailmaa niin, -
että me tullaan enemmän ja enemmän tuntemaan Jeesus sinua, -
minkälainen Sinä olet.
Aamen. - Aamen.
Tuula ja Timo, kiitos ajastanne ja ajatuksistanne.
Oli arvokas hetki. Kiitos. - Kiitos, kun saatiin tulla.
Ja siunauksen sateita ja säteitä elämäänne.
Kiitos, kiitos.
Tekstitys: Ilpo Törnqvist
Sinä myös löysit elävän veden lähelle. Löysit TV7:n äärelle.
Jotta TV7 pysyisi virtaavana, se tarvitsee tukeasi.
Voit soittaa sen numeroon 0600-02030.
Puhelun hinta on noin 13 euroa.
Tai voit lähettää tukesi tilille -
käyttämällä ruudussa näkyvää viitenumeroa 2448.
Saajana on Ristin Tuki ry.
Ohessa näkyy muutama muukin tukivaihtoehto, joista voit valita.
Kiitos, että olet mukana tässä. Nähdään, hei.